Fyrirgefðu ehf. í Tjarnarbíói – Leiklistarvefurinn
Fyrirgefðu ehf. í Tjarnarbíói
Tjarnarbíó frumsýnir nýtt, íslenskt leikverk, Fyrirgefðu ehf. föstudaginn 14. febrúar. Höfundurinn og leikstjórinn Þórdís Elva Þorvaldsdóttir og Málamyndahópurinn bjóða í ferðalag með Evu og félögum hennar hjá Fyrirgefðu ehf. þar sem fyrirgefningin er skoðuð ofan í kjölinn. Hvaða þýðingu hefur fyrirgefningin raunverulega? Er alltaf rétt að fyrirgefa? Eða er sumt ófyrirgefanlegt? Fyrirgefum við eingöngu í því skyni að létta á okkur sjálfum?
Fyrirgefðu ehf. er fyrirtæki sem býður hreina samvisku og fyrirgefningu í hverskyns deilumálum. Þegar aðalsöguhetjan Eva hefur störf hjá fyrirtækinu er henni kennt Lögmálið að fyrirgefningunni, sem sannreynt hefur verið í tugþúsundum tilvika um allan heim. Þjónusta fyrirtækisins er dýrkeypt og Eva fær það hlutverk að velja úr innsendum umsóknum fólks sem leitast við að fyrirgefa framhjáhald, alkahólisma, þverum stjórnmálamönnum, tvöföldum trúarleiðtogum, Guði og síðast en ekki síst: Sjálfu sér.
Skemmtileg kynningarmyndbönd frá Fyrirgefðu ehf. má finna á YouTube rás „fyrirtækisins“.
Ýmsar frekari upplýsingar fást á www.tjarnarbio.is, www.fyrirgefduehf.is og á Facebook-síðu Fyrirgefðu ehf.
Með hverjum keyptum miða fæst 30% afsláttur af smáréttum, mat og drykk á Vínbarnum fyrir sýningar.
0 Slökkt á athugasemdum við Fyrirgefðu ehf. í Tjarnarbíói	324	12 febrúar, 2014	Allar fréttir	febrúar 12, 2014
← Bróðir minn Ljónshjarta á Selfossi Dansaðu fyrir mig í Tjarnarbíói → ← Previous Next →